Suomen nousu
Sydämet sykkii,
 Riemusta nytkii
 Aikamme arvoa muistelemaan,
 Koska jo kieli,
 Vilkkaampi mieli
 Suomessa uusia rintoja saa.

 Muinaiset muistot
 Kukkii kuin puistot,
 Aaveena aikojen kuluneiden,
 Niistähän sentään
 Säteitä lentää
 Viisasten avulla uudellehen.

 Kalevalan laulut
 Aikojen taulut
 On Elias etsinyt säilymähän;
 Niissä on suuri
 Tutkinnon juuri
 Viisahat viljellä ne ymmärtää.

 Viisaus herää,
 Into jo elää,
 Valkeus raakuuden ruostetta syö;
 Avulla Herran,
 Katoopi kerran
 Suomenkin maasta tuo synkeä yö.

 Pilvet jo haihtuu,
 Pimeys vaihtuu,
 Valohon johtavi tiedetten tie;
 Mieheä meillä
 On taitojen teillä,
 Kut kansaansa tietohon, taitohon vie. *)

J. G. Dahlman.

*) Kunn. tekijä suokoon anteeksi ne melkoiset muutokset ja korjaukset, joita olemme rohjenneet tässä runoelmassa tehdä. Toim.

Lähde: Tampereen Sanomien Lisälehti 27.10.1874.

J. G. Dahlman
Runot
Tampereen Sanomat
1874